Downloaded from YTS.MX
Official YIFY movies site: YTS.MX
Το ντοκιμαντέρ Tiger του Disneynature αφηγείται την ιστορία μιας νεαρής τίγρης
ενώ μεγαλώνει τα τέσσερα μικρά της στις ζούγκλες της Ινδίας.
Αυτή ταινία αποκαλύπτει τι συμβαίνει
όταν τα μικρά εγκαταλείπουν τη μαμά τους
και αναζητούν τις δικές τους περιοχές.
Στην προστατευμένη περιοχή όπου ζουν,
ο πληθυσμός των τίγρεων έχει διπλασιαστεί τα τελευταία 15 χρόνια.
Και τώρα ο χώρος δεν επαρκεί.
Οι νεαρές τίγρεις πρέπει να αφήσουν την ασφάλεια αυτών των καταφυγίων.
Και να ζήσουν σε έναν νέο κόσμο,
μαζί με ανθρώπους.
Οι δυσκολίες είναι πολλές.
Αλλά μερικές τίγρεις μαθαίνουν να προσαρμόζονται.
Ευτυχώς, υπάρχουν άνθρωποι που προσπαθούν να τις βοηθήσουν.
Στη διάρκεια των γυρισμάτων του Tiger,
το συνεργείο δούλεψε με μια ομάδα απίστευτα αφοσιωμένων ανθρώπων,
ώστε οι άνθρωποι και οι τίγρεις να συνυπάρξουν.
Η ΑΝΟΔΟΣ ΤΗΣ ΤΙΓΡΗΣ
Είναι τα πιο αγαπητά ζώα στον κόσμο.
Επιβλητικές…
αλλά αινιγματικές.
Είναι αρκετά δύσκολο να δει κανείς τίγρη.
Πόσο μάλλον να την κινηματογραφήσει.
Για να γυριστεί το Tiger,
οι τεχνικοί με τις κάμερες πέρασαν πάνω από 1.500 μέρες στην ινδική ζούγκλα,
κινηματογραφώντας για πάνω από πέντε χρόνια.
Η υπομονή τους απέδωσε καρπούς,
καθώς βιντεοσκόπησαν μερικές από τις πιο σπάνιες στιγμές της τίγρης.
Μερικές σκηνές, η ομάδα ξεπέρασε τον εαυτό της για να τις γυρίσει.
Ενώ ο τίγρης βγαίνει έξω για να πιει νερό,
το συνεργείο μπαίνει μέσα για να ελέγξει τις απομακρυσμένες κάμερες.
Είναι μια στιγμή άγχους,
αλλά αξίζει.
Κυλιέται στο χώμα σαν γατάκι.
Είναι καταπληκτικό.
Κάποια άλλα ζώα μπορεί να γίνουν υπερβολικά φιλικά.
Συγγνώμη.
Συγγνώμη, κύριε Τρίπαϊ.
Οι κρυμμένες κάμερες έχουν προστασία μόνο από τις τίγρεις.
Αυτή η κάμερα μάλλον έπεσε θύμα μιας προβοσκίδας.
Λίγη ταινία και θα είναι μια χαρά.
Οι δύο από τους πολλούς εικονολήπτες που δούλεψαν για την ταινία
είναι η Ινδή κινηματογραφίστρια Πούτζα Ράτοντ
και ο Καλιάν Βάρμα.
Οι τίγρεις είναι μυστικοπαθείς από τη φύση τους.
Εμφανίζονται όταν θέλουν να εμφανιστούν.
Η τίγρη είναι σαν ένα φάντασμα μέσα στο δάσος.
Το ένα λεπτό τη βλέπεις
και το επόμενο καμουφλάρεται υπέροχα.
Χάρη στις ρίγες και τον τρόπο που κινείται,
μπορεί να εξαφανιστεί πολύ γρήγορα.
Για να κινηματογραφήσεις τίγρεις, πρέπει πρώτα να τις βρεις.
Μπορεί να περάσουν μέρες χωρίς να δεις τίγρη.
Πρέπει να περιμένεις αυτήν την τέλεια στιγμή,
να είσαι εκεί με την κάμερα να γράφει και τη σωστή γωνία.
Οι τίγρεις είναι το δυσκολότερο είδος για να κινηματογραφήσει κανείς.
Η Πούτζα και ο Καλιάν πέρασαν πολλές μέρες κινηματογραφώντας μια θηλυκή τίγρη
και έχουν κερδίσει την εμπιστοσύνη της.
Είναι ένα μικρό εκεί και η μητέρα λίγο πιο κάτω.
Παρακολουθούμε μια τίγρη με τα μικρά της.
Μας έχει αφήσει να πλησιάσουμε πολύ, πράγμα πολύ ασυνήθιστο για μια τίγρη,
επειδή γενικά είναι μυστικοπαθείς και πολύ προσεκτικές όταν έχουν μικρά,
όπως αυτά που είναι περίπου έξι με οκτώ μηνών.
Τα μικρά παίζουν κι αυτή μένει ανενόχλητη από την παρουσία μας.
Είναι μια πολύ συναρπαστική στιγμή.
Κι είναι ωραίο να καθόμαστε εδώ
ενώ κοιμούνται ακριβώς μπροστά μας;
Φανταστείτε με πόσα πράγματα ασχολείται.
Πρέπει να κυνηγήσει και να ταΐσει τα μικρά.
Πρόκειται για μια σούπερ μαμά.
Σπάνια βλέπεις μια μαμά με τα μικρά της στη φύση και από τόσο κοντά.
Είμαστε… Ναι, είμαστε προνομιούχοι.
Για δύο χρόνια, το συνεργείο παρακολουθούσε τα μικρά να μεγαλώνουν.
Στην αρχή, έχουν μια μικρή αστάθεια ενώ περπατάνε.
Καθώς τα μικρά μεγαλώνουν, μαθαίνουν τους τρόπους της ζούγκλας.
Ανακαλύπτουν ποια ζώα μπορούν να κυνηγάνε.
Και για ποια δεν αξίζει καν να προσπαθήσουν.
Αυτό το μοναδικό πλάνο
αποτελεί το πιο τρυφερό πορτραίτο στην οικογενειακή ζωή της τίγρης.
Η Πούτζα και ο Καλιάν δυσκολεύονται να βλέπουν τα μικρά να φεύγουν.
Είναι 18 μηνών και ήρθε η ώρα να αφήσουν τη μαμά τους
και να βρουν τη δική τους περιοχή.
Επειδή κινηματογραφώ τίγρεις
και ακολουθώ ένα συγκεκριμένο μικρό για τόσο μεγάλο διάστημα,
είναι πολύ δύσκολο να μη δεθώ μαζί του.
Βλέπεις το μικρό όταν είναι δύο μηνών
και μετά το βλέπεις να γίνεται ενάμισι
και τελικά μια ωραία μέρα το μικρό πρέπει να φύγει.
Πραγματικά συγκινούμαι.
Ελπίζω να τα καταφέρει όπου κι αν πάει.
Οι νεαρές τίγρεις που ψάχνουν για νέα περιοχή αυξάνονται.
Χάρη στα αυξημένα μέτρα προστασίας,
υπάρχουν πάνω από 3.600 τίγρεις σε 54 καταφύγια,
αλλά επειδή ο χώρος είναι περιορισμένος,
το ένα τρίτο των τίγρεων της Ινδίας πρέπει να ζήσουν εκτός καταφυγίων.
Εδώ βρίσκουν λιγότερη λεία, αλλά πολλά εύκολα γεύματα.
Κι αυτό δεν είναι καλό για τους αγρότες.
Υπάρχουν μερικές απλές κινήσεις που μπορούν να βοηθήσουν
και υπάρχει κάποιος που είναι πρόθυμος να βοηθήσει.
Ο δόκτωρ Μπιλάλ Χαμπίμπ από το Ινστιτούτο Άγριας Ζωής της Ινδίας
είναι ο επιστημονικός σύμβουλος του Tiger.
Είναι από τους καλύτερους ειδικούς στις τίγρεις και στην επίλυση προβλημάτων.
Ο Μπιλάλ βρίσκεται στη Μαχαράστρα στην κεντρική Ινδία,
στην καρδιά της χώρας της τίγρης.
Οι διαμάχες εδώ είναι πολύ συχνές.
Σκοτώνονται πολλά βοοειδή.
Και αυτά τα βοοειδή αποτελούν σανίδα σωτηρίας για τους χωρικούς,
επειδή βιοπορίζονται από αυτά.
Σήμερα, ο Μπιλάλ θα δοκιμάσει την τελευταία του ιδέα,
μόλις βέβαια καταφέρει να φτάσει με αυτήν την κίνηση.
Είναι μια ασυνήθιστη προσέγγιση,
για να μειωθεί ο αριθμός των νεκρών αγελάδων από τις τίγρεις.
Μερικές φορές για να προχωρήσεις μπροστά, πρέπει να κοιτάξεις πίσω.
Ο Μπιλάλ και η ομάδα του ζωγραφίζουν μάτια στους γλουτούς των αγελάδων
ενώ προσέχουν να μην τους κλοτσήσουν.
Προσοχή.
Πρόσεχε.
Θέλουμε ανοιχτό χρώμα με το κόκκινο.
Και μια μαύρη κουκίδα μέσα στο μάτι
για να φαίνεται σαν μάτι αγελάδας.
Έτσι;
Έχουμε διαφορετικές ιδέες.
Ελπίζουν ότι με τα μάτια, οι τίγρεις θα πιστέψουν ότι τις παρακολουθούν.
Ο Μπιλάλ και οι βοηθοί του έχουν ζωγραφίσει εκατοντάδες μάτια.
Και φαίνεται ότι έχουν αποτέλεσμα.
Ο αριθμός των επιθέσεων έχει μειωθεί δραματικά.
Σε ένα χωριό μια από τις τίγρεις ήταν ιδιαίτερα δραστήρια
και οι χωρικοί έχουν χάσει πολλά βοοειδή εξαιτίας της.
Μόλις βάλαμε τα μάτια στα βοοειδή, η τίγρης άλλαξε τακτική.
Μάλλον θεώρησε ότι τα βοοειδή μπορούν να δουν και από τις δύο πλευρές.
Έχουν μάτια μπροστά, αλλά και πίσω.
Την επόμενη φορά που πήγαμε στο ίδιο χωριό,
μας έφερναν όλοι τα ζώα τους για να τα βάψουμε.
Έλεγαν «Σας παρακαλώ, βάψτε τα ζώα μας. Είναι καλό. Μας βοηθάει».
Ο Μπιλάλ σχεδιάζει να παρουσιάσει αυτήν την απλή ιδέα σε όλη την Ινδία.
Τα τελευταία δέκα χρόνια,
ο Μπιλάλ ασχολείται και με ένα άλλο εγχείρημα,
αν και πρόκειται για κάτι εντελώς διαφορετικό.
Ήρθε με τον εικονολήπτη Καλιάν
και τον ειδικό στις απομακρυσμένες κάμερες Σούμαν Ράτζου για έλεγχο.
Όλα ξεκίνησαν πριν από μια δεκαετία
όταν ζητήθηκε από τον Μπιλάλ να λύσει ένα μεγάλο πρόβλημα.
Οι νεαρές τίγρεις που αναζητούν νέες περιοχές,
χάνονται ανάμεσα στα καταφύγια,
τα οποία συχνά απέχουν εκατοντάδες χιλιόμετρα μεταξύ τους.
Αντιμετωπίζουν πολλά εμπόδια στο ταξίδι τους,
αλλά υπάρχει ένα που ξεπερνάει όλα τα υπόλοιπα.
Οι αυτοκινητόδρομοι.
Κατασκευασμένος εκατοντάδες χρόνια πριν,
ο NH44 είναι ο παλιότερος αυτοκινητόδρομος της Ινδίας.
Διασχίζει όλη τη χώρα.
Έχουμε δρόμους.
Έχουμε πολλή κίνηση,
η οποία καθιστά αδύνατη
τη μετακίνηση αυτών των ζώων από το ένα μέρος στο άλλο.
Μερικές τίγρεις διανύουν χιλιάδες χιλιόμετρα,
αλλά όταν συναντάνε τον αυτοκινητόδρομο…
πρέπει να γυρίσουν πίσω.
Η λύση του Μπιλάλ ήταν απλή.
Ο δρόμος έπρεπε να ανυψωθεί, ώστε οι τίγρεις να περνούν από κάτω,
δημιουργώντας έτσι μια δίοδο διαφυγής για τα ζώα.
Κόστισε δυόμισι δισεκατομμύρια δολάρια.
Είναι το μεγαλύτερο υπόγειο πέρασμα για ζώα παγκοσμίως
με εννέα υπερυψωμένα τμήματα.
Και σώζει τις ζωές αμέτρητων τίγρεων.
Όταν στέκομαι εδώ και βλέπω αυτές τις τεράστιες κατασκευές
που έφτιαξε η χώρα μας για τις τίγρεις,
για να περνάνε από τη μια πλευρά στην άλλη,
πραγματικά συγκινούμαι.
Ο Καλιάν και ο Σούμαν βιντεοσκόπησαν τις τίγρεις από πολύ κοντά
χρησιμοποιώντας το υπόγειο πέρασμα.
- Φοβερό, έτσι; - Ναι.
Υπάρχουν περισσότερα από 200 περάσματα ετησίως.
Φανταστείτε τα οχήματα να περνούν από πάνω
ενώ την ίδια στιγμή περνούν τίγρεις από κάτω
χωρίς να γνωρίζουν ούτε οι οδηγοί ούτε οι τίγρεις
ότι βρίσκονται ταυτόχρονα στο ίδιο σημείο.
Αυτό ήταν το όνειρό μου.
Και είναι… Είναι απίστευτο.
- Νομίζω ότι διέσχισε αυτό το μονοπάτι. - Ακριβώς το ίδιο.
Η Πούτζα ήρθε να βοηθήσει τον Σούμαν να βιντεοσκοπήσει μια ιδιαίτερη τίγρη.
- Πολύ καλό σημείο για εκείνη. - Εντελώς.
Και το καλύτερο σημείο για την κάμερα.
Το περίεργο με αυτήν τη τίγρη…
είναι ότι ζει στην πόλη.
Στο Μποπάλ της κεντρικής Ινδίας.
Με πληθυσμό δυόμισι εκατομμύρια κατοίκους.
Όπως όλες οι σύγχρονες πόλεις, τη μέρα είναι μια πολύβουη μητρόπολη.
Αλλά όταν οι κάτοικοι γυρίζουν σπίτι τους, τότε κυκλοφορεί κάποιος άλλος.
Σε μια δασική έκταση στη μέση της πόλης,
μια νεαρή τίγρη περιπολεί την περιοχή της.
Στα επτά χρόνια που ζει εδώ,
έχει καταλάβει πώς να συμβιώνει με τους ανθρώπους.
Είναι κανονική κάτοικος της πόλης,
αλλά πρόκειται για μια αόρατη κάτοικο.
Πηδάει φράχτες, κυκλοφορεί στους δρόμους, στα χωράφια,
αλλά δεν την έχει δει ποτέ κανείς.
Έχει μια απίστευτη προσαρμοστικότητα.
Έχει καταφέρει να αποφεύγει τους ανθρώπους
και είναι απίστευτο ότι τόσα χρόνια που είναι εδώ,
δεν έχει τραυματίσει κανέναν και απλά κάνει τη ζωή της.
Η τίγρη κυκλοφορεί μόνο τη νύχτα
και επιστρέφει στη σπηλιά της προτού να ξυπνήσει η πόλη.
Ο Σούμαν ακολουθεί την τίγρη εδώ και δύο χρόνια.
Τα στοιχεία του βοηθούν το δασικό τμήμα να καταλάβει τον τρόπο ζωής της.
Ο Σούμαν ήρθε εδώ
για να βιντεοσκοπήσει πώς ζει μια τίγρη σε έναν αστικό κλοιό.
Κοίτα, θα περπατήσω.
Ναι, κάθισε εκεί για να βγει η φωτογραφία.
- Θα πάω εδώ. - Ναι.
Το Μποπάλ διαθέτει ένα ιδιαίτερο σημείο για τίγρεις.
Σε καμία άλλη πόλη δεν θα δείτε μια τίγρη να κυκλοφορεί τόσο κοντά στους ανθρώπους.
Αυτό είναι συναρπαστικό για μένα.
Μια μοντέρνα πόλη μπορεί να μην αποτελεί περιβάλλον για τίγρη,
αλλά το Μποπάλ διαθέτει ό,τι χρειάζεται μια τίγρη.
Βρίσκεται δίπλα στο Καταφύγιο Άγριας Ζωής Ραταπάνι,
όπου μπορεί να κυνηγήσει και να βρει προστασία.
Υπάρχουν τεχνητές δεξαμενές για να μη μείνει ποτέ χωρίς νερό η τίγρη.
Και κοιμάται σε σπηλιές από αμμόλιθο στους λόφους πάνω από την πόλη.
Εφόσον δεν πειράξει κανέναν,
οι γείτονές της δεν έχουν καμία αντίρρηση να μοιράζονται την πόλη τους μαζί της.
Οι κάτοικοι του Μποπάλ είναι περήφανοι που η τίγρη ζει εδώ.
Είναι περίεργο επειδή είναι ένας θηρευτής
και συνήθως σκορπάει τον τρόμο στους ανθρώπους,
αλλά εδώ οι κάτοικοι είναι ιδιαίτερα περήφανοι να την έχουν στην αυλή τους.
Η πόλη αγαπάει την τίγρη και παίρνει μέτρα για την προστασία της.
Η δασική προστασία προσέλαβε 40 ανθρώπους για να την παρακολουθούν.
Κάθε απόγευμα οι δρόμοι κλείνουν ώστε το πέρασμά της να είναι ασφαλές.
Ένα δίκτυο με κάμερες κλειστού κυκλώματος καταγράφει τις κινήσεις της.
Παρακολουθούμε πού βρίσκεται η τίγρη.
Υπεύθυνος των επιχειρήσεων είναι ο δασοφύλακας Άλοκ Πάτακ.
Ναι, προχώρα και τοποθέτησε τις κάμερες.
Αγαπώ την τίγρη πάρα πολύ.
Είναι πολύ ευαίσθητη, ωραία και θα έλεγα όμορφη.
Οι κάτοικοι του Μποπάλ είναι περήφανοι και χαρούμενοι
που υπάρχουν τίγρεις στην ευρύτερη περιοχή.
Θα βάλουμε την κάμερα εδώ.
Η Πούτζα και ο Σούμαν εγκαθιστούν επιπλέον κάμερες στην περιοχή της
για να δουν αν η τίγρη έχει μικρά.
Όλη η πόλη ελπίζει ότι θα ακούσει τα ελαφρά πατήματα των μικρών.
Σε όλη την Ινδία, η τίγρη έχει ιδιαίτερη θέση στις καρδιές των ανθρώπων.
Για πολλούς ανθρώπους στην Ινδία,
η τίγρη, που λέγεται και Γουαγκόμπα, είναι Ντεβ, που σημαίνει Θεός.
Πολλοί άνθρωποι τη λατρεύουν, κυρίως στην ύπαιθρο,
για τη δύναμη και την ισχύ της και επειδή είναι ο βασιλιάς του δάσους.
Οι τίγρεις ζουν με τους ανθρώπους εδώ και χιλιάδες χρόνια.
Λατρεύονται σαν βασιλιάδες
και τις τιμούν στις γιορτές.
Χάρη σ' αυτόν τον δεσμό, άνθρωποι και τίγρεις ζουν μαζί.
Η Ινδία ξεχωρίζει από τα άλλα έθνη του κόσμου
για την ανοχή που δείχνουν οι κάτοικοί της απέναντι στα άγρια ζώα
και κυρίως στις τίγρεις.
Οι τίγρεις στα όρια των καταφυγίων μαθαίνουν να αποφεύγουν τους ανθρώπους.
Στη διάρκεια της ημέρας, ξεκουράζονται μακριά από τα μάτια του κόσμου.
Αν ακούσουν κάποιον να πλησιάζει, παραμένουν κρυμμένες.
Κυκλοφορούν μόνο το σούρουπο, αφού οι άνθρωποι έχουν φύγει.
Για τις τίγρεις, οι άνθρωποι δεν αποτελούν λεία.
Αντίθετα, φοβούνται τους ανθρώπους ή οτιδήποτε στέκεται σε δύο πόδια
το φοβούνται.
Αλλά μπορεί να συμβούν και ατυχήματα.
Όταν οι χωρικοί δουλεύουν ως αργά στο δάσος,
μια νεαρή άπειρη τίγρη μπορεί να τους περάσει για ζώα.
Όταν ένας άνθρωπος σκύβει,
η τίγρη μπορεί να θεωρήσει ότι πρόκειται για κάποιο ζώο.
Σχεδόν όλοι οι θάνατοι ανθρώπων από τίγρεις είναι ατυχήματα.
Σε μερικά μέρη της Ινδίας, η αύξηση του πληθυσμού της τίγρης
προκαλεί μια κατακόρυφη αύξηση των επιθέσεων.
Οι τίγρεις αυξάνονται κι αυτό είναι καλό.
Αυτό είναι καλό για τη διατήρησή της.
Αλλά πολλές φορές, οι άνθρωποι πληρώνουν το τίμημα.
Αυτό που κινδυνεύει είναι όλα αυτά τα χρόνια ανοχής
που έχουν δείξει οι άνθρωποι σε αυτές τις τίγρεις.
Ενώ βιντεοσκοπούν στα καταφύγια της τίγρης,
η Πούτζα και ο Καλιάν βλέπουν τις προσπάθειες των ανθρώπων,
ώστε χωρικοί και τίγρεις να παραμείνουν ασφαλείς.
Μαζευτείτε, παρακαλώ, όλοι εδώ.
Η ομάδα Άμεσης Δράσης της Δασικής Προστασίας
είναι η πρώτη που φτάνει όταν υπάρχει κάποιο πρόβλημα με τίγρη.
Η δασοφύλακας Σιτάλ Τάκρε κάνει αυτήν τη δουλειά εδώ και έξι χρόνια.
Σήμερα, κάλεσαν την ομάδα της σε ένα χωριό επειδή κάποιος σκοτώθηκε.
Όταν δεχόμαστε μια κλήση από το χωριό,
πηγαίνουμε για να δούμε τι συνέβη.
Είναι πολύ στενάχωρο το γεγονός ότι μια τίγρη σκότωσε μια γυναίκα.
Η ομάδα άμεσης δράσης φτάνει για να αντιμετωπίσει το θέμα με την τίγρη,
ώστε να καταφέρουν να την πιάσουν.
Με την τίγρη εκεί κοντά, η Σιτάλ πρέπει να κρατήσει τον κόσμο ασφαλή.
Υπάρχουν άγρια ζώα μέσα στα χωράφια.
Σταματήστε νωρίς τις εργασίες σας και αποφύγετε το δάσος.
Σ' αυτήν την περιοχή, γύρω από το Εθνικό Πάρκο Ταντόμπα,
οι τίγρεις έχουν τετραπλασιαστεί μέσα σε μόλις δέκα χρόνια.
Δεν είναι μεμονωμένο περιστατικό.
Υπάρχουν πολλά σαν κι αυτό.
Οπουδήποτε κι αν συμβεί κάτι,
πρέπει να επέμβουμε αμέσως.
Είμαστε σε επιφυλακή 24 ώρες το 24ωρο.
Οι τίγρεις είναι πιο δραστήριες τη νύχτα.
H Σιτάλ και η ομάδα χτενίζουν την περιοχή.
Ελπίζουν ότι θα απομακρύνουν την τίγρη από το χωριό.
Είναι μια επικίνδυνη αποστολή.
Προσοχή από πίσω.
Πρέπει να καταλάβουν με ποια τίγρη έχουν να κάνουν.
Ο Ρακές, ο βιολόγος της ομάδας, μελετά τις εικόνες από τις κάμερες.
Έξι.
Οι ρίγες σε κάθε τίγρη είναι μοναδικές.
Τις συγκρίνει και βλέπει ότι πρόκειται για ένα αρσενικό, τον P2.
Πάμε.
Η παρουσία της ομάδας χαρίζει ένα αίσθημα ασφάλειας στους χωρικούς.
Οι τίγρεις αυξάνονται και μαζί με αυτές και ο φόβος.
Ο χώρος είναι περιορισμένος.
Θα υπάρξουν κι άλλα προβλήματα στο μέλλον.
Οι άνθρωποι πρέπει να καταλάβουν
ότι οι τίγρεις δεν σκοτώνουν ανθρώπους.
Πρόκειται για ατυχήματα.
Θα προσπαθήσουμε να βεβαιωθούμε ότι δεν θα ξανασυμβεί στο μέλλον.
Η Σιτάλ ζει μόνη, μακριά από το σπίτι της.
Τέτοιες στιγμές, της λείπει πολύ η οικογένειά της.
Γεια.
Πώς είναι η υγεία σου;
Όλα καλά.
Έλα σπίτι. Η μαμά σου έκανε σάμπζι.
Πότε θα έρθεις στο χωριό;
Θα έρθω.
- Γεια. - Γεια.
Η οικογένειά της τη θέλει πίσω στο χωριό,
αλλά σε εκείνη αρέσει πολύ η δουλειά της.
Λατρεύω τη δουλειά μου στο δάσος.
Μου αρέσει που έρχομαι σε επαφή με τη ζούγκλα, τα ζώα και τον κόσμο.
Προς το παρόν θέλω να συνεχίσω να ζω μόνη.
Η Σιτάλ είναι περήφανη που είναι μία από τις λίγες γυναίκες σ' αυτόν τον χώρο.
Θέλω να πω στις γυναίκες να κυνηγούν τα όνειρά τους.
Αν θέλουν να γίνουν δασοφύλακες ή οτιδήποτε άλλο,
πρέπει να το κυνηγήσουν.
Πίσω στο χωριό,
η Σιτάλ και η ομάδα της δέχονται πιέσεις για να απομακρύνουν τον τίγρη.
Και για να πιάσουν τον τίγρη,
χρειάζονται τον κτηνίατρο άγριων ζώων δόκτωρ Ράβι Κομπρογκάντι.
Όταν δεν πιάνει τίγρεις,
ο Ράβι φροντίζει ορφανά ζώα στο κέντρο προστασίας ζώων,
όπως αυτό το αρκουδάκι βραδύπους.
Πρέπει να το φροντίσουμε εμείς.
Τώρα, εμείς είμαστε η μητέρα του.
Λαμβάνει την κλήση
και ο Ράβι πρέπει να ετοιμάσει την άμεση ομάδα διάσωσης.
Τους ζητήθηκε να ναρκώσουν τον τίγρη P2
και να τον απομακρύνουν από το χωριό.
Ο P2 θα είναι ο 50ός τίγρη που πιάνουν, αν καταφέρουν να τον βρουν.
Πρέπει να σκέφτεσαι σαν τίγρης.
Αυτό είναι το μεγαλύτερο μάθημα που έμαθα όσο καιρό διασώζω τίγρεις.
Πρέπει να προβλέπω το επόμενο βήμα τους.
Ο Ράβι και η ομάδα του ψάχνουν έναν συγκεκριμένο τίγρη, γνωστό ως P2.
Είναι σαν να ψάχνεις ψύλλο στα άχυρα.
Το σχέδιο είναι να τον πιάσουν και να τον μεταφέρουν,
αλλά δεν θα είναι εύκολο.
Δυο μέρες μετά, ο Ράβι μαθαίνει ότι ο P2 σκότωσε μια αγελάδα σε μια φάρμα.
Σκοπεύουν να παραμείνουν στο σημείο ελπίζοντας ότι ο P2 θα επιστρέψει.
Ο βοηθός του Ράβι ο Έιτζεϊ θα ρίξει αναισθητικό στον τίγρη με ένα ειδικό όπλο.
Ωραία. Έτοιμο.
Ο Ράβι και ο Έιτζεϊ ετοιμάζονται για τη νύχτα.
Οι τίγρεις είναι έξυπνοι, φίλε,
γι' αυτό είναι ο βασιλιάς της ζούγκλας.
Πρέπει να σκεφτούμε πιο έξυπνα από εκείνον.
Περιμένουμε και παρατηρούμε τα πάντα.
Η αναμονή ήταν μεγάλη.
Και δεν είχε αποτέλεσμα.
Η χθεσινή νύχτα ήταν πολύ δύσκολη.
Ο τίγρης δεν εμφανίστηκε.
Θα δούμε.
Θα ξαναπροσπαθήσουμε.
Θα προσπαθήσουμε ξανά και ξανά και θα τα καταφέρουμε.
Μια βδομάδα μετά, η ομάδα είναι πιο τυχερή.
Κάποιος είδε τον P2 και σπεύδουν στο σημείο.
Έιτζεϊ, βλέπεις τον τίγρη;
Επιτέλους βλέπουν για πρώτη φορά τον P2.
Πρέπει να του ρίξουν αναισθητικό από πίσω,
γι' αυτό περιμένουν μέχρι να πάρει τη σωστή θέση.
Να ρίξουμε;
Βλέπω τον τίγρη, αλλά είναι σε μετωπική θέση.
Είναι επικίνδυνο.
Να μη ρίξουμε, αν δεν είναι στη σωστή θέση.
Ο P2 χάνεται μέσα στο δάσος.
Θεέ μου.
Έχασαν την ευκαιρία τους.
Αλλά στη διάρκεια της νύχτας, μια κάμερα καταγράφει μια νέα εικόνα.
Η ομάδα πηγαίνει στο μονοπάτι.
Ο Ρ2 απέχει μόλις 20 μέτρα.
Θέλουν μόνο να γυρίσει.
Αυτό ήταν.
Με βάρος περίπου 230 κιλά,
χρειάζεται όλο το συνεργείο για να μεταφέρουν τον Ρ2 στο κλουβί.
Η ανακούφιση είναι μεγάλη για την ομάδα του Ράβι.
Και ένα ευχάριστο θέαμα για τους χωρικούς.
Τον ξυπνήσαμε και είναι πολύ ήρεμος.
Είναι πολύ καλός τίγρης. Περίπου δυόμισι ετών.
Είναι υποενήλικας, αρσενικός και τεράστιος.
Βλέπετε τους χωρικούς, πόσο χαρούμενοι είναι.
Σκέφτονται ότι έλυσαν το πρόβλημά τους.
Ο κόσμος βγαίνει έξω για να δει τον τίγρη να απομακρύνεται.
Στη διάρκεια της τρίωρης διαδρομής μέχρι το κέντρο περίθαλψης,
ο Ράβι νιώθει διχασμένος.
Στενοχωριέμαι όταν βάζω τίγρη σε κλουβί.
Είδα τον τίγρη, του έριξα αναισθητικό και θα πάει στον ζωολογικό κήπο.
Εκείνη τη στιγμή, η ομάδα στενοχωριέται
που τίγρης χάνει την ελευθερία του εξαιτίας μας.
Ο Ρ2 θα μείνει προσωρινά στο κέντρο περίθαλψης.
Ο Ράβι θα του βρει μόνιμη στέγη σε έναν ζωολογικό κήπο.
Ο Ρ2 δεν θα γυρίσει ξανά στη φύση.
Έτσι οι χωρικοί θα συνεχίσουν να είναι ανεκτικοί απέναντι στις τίγρεις.
Όχι πολύ μακριά, στην ανατολική πλευρά του Εθνικού Πάρκου Ταντόμπα
και μερικές άλλες τίγρεις μεταφέρονται σε έναν νέο χώρο,
αλλά για έναν πολύ διαφορετικό λόγο.
Ο Μπιλάλ σχεδιάζει ένα είδος ζευγαρώματος.
Θέλει να συγκεντρώσει πέντε θηλυκές τίγρεις από δω
και να τις μεταφέρει μαζί με αρσενικές τίγρεις.
Διακόσια χιλιόμετρα βόρεια, στο Εθνικό Πάρκο Ναγκζίρα,
ο πληθυσμός των τίγρεων αυξάνεται, αλλά πρόκειται κυρίως για αρσενικά.
Είναι ευκολότερο για τα αρσενικά να φτάσουν εδώ από τα μακρινά δάση.
Αλλά χωρίς θηλυκά, ο πληθυσμός τους είναι καταδικασμένος.
Με το σχέδιο του Μπιλάλ, το κέρδος θα είναι διπλό.
Απομακρύνει τις θηλυκές τίγρεις από μια περιοχή με πολλούς ανθρώπους.
Έτσι, όλοι θα είναι ευχαριστημένοι.
Αν καταφέρουμε να μεταφέρουμε τουλάχιστον έξι θηλυκές τίγρεις
από αυτήν την περιοχή σε άλλη, αυτό θα είναι καλό για όλους.
Για τις τίγρεις και για τους ανθρώπους.
Πρόκειται για μια φιλόδοξη και διορατική ιδέα,
αλλά πρώτα πρέπει να βρουν τη σωστή τίγρη.
Υπάρχει λόγος που θέλουν μια ντροπαλή θηλυκή τίγρη.
Μία τίγρη που θα αποφεύγει τους ανθρώπους και τα βοοειδή τους.
Βέβαια, μια ντροπαλή τίγρη δεν πιάνεται εύκολα.
Ο Ράβι ο κτηνίατρος και η ομάδα του ήρθαν να πιάσουν την τίγρη.
Υπάρχουν ξεκάθαρα σημάδια της τίγρης.
Αυτές είναι πατημασιές θηλυκής τίγρης.
Αλλά εκείνη παραμένει κρυμμένη.
Μετά από ολοήμερες και ολονύκτιες αναζητήσεις,
τελικά αποδεικνύεται πιο δύσκολο απ' ό,τι πίστευαν.
Αν δεν καταφέρουν να πιάσουν την πρώτη θηλυκή,
όλο το σχέδιο του προξενιού θα αποτύχει πριν καν αρχίσει.
Είναι πολύ ντροπαλές.
Ακόμη κι αν σας χωρίζουν μόνο δέκα μέτρα,
είναι πολύ δύσκολο να τις εντοπίσεις.
Γι' αυτό δυσκολευόμαστε πολύ να τη βρούμε και να την πιάσουμε.
Μπορεί να περάσουν μήνες μέχρι ο Μπιλάλ να βρει μια θηλυκή.
Η Πούτζα και ο Καλιάν παρατηρούν κάτι ακόμη εξαιτίας της αύξησης του πληθυσμού.
Περισσότερες τίγρεις παλεύουν τώρα για την ίδια περιοχή.
Αυτός ο νεαρός τίγρης βρίσκεται τυχαία στο μονοπάτι μιας τεράστιας αρσενικής.
Ο μεγαλύτερος τίγρης το καθιστά σαφές ότι δεν είναι ευπρόσδεκτος.
Συνήθως η μία πλευρά υποχωρεί.
Αλλά μερικές φορές ο χαμένος μπορεί να υποστεί σοβαρούς τραυματισμούς.
Η Πούτζα και ο Καλιάν συναντούν έναν τραυματισμένο αρσενικό τίγρη.
Το υλικό τους θα βοηθήσει τους δασοφύλακες να αναγνωρίσουν τον τίγρη
όταν αναφέρουν τον τραυματισμό.
Κοίτα δεξιά.
Κάνω ζουμ. Βλέπω το τραύμα.
Γλείφει την πληγή του.
Κουτσαίνει, Θεέ μου.
Νομίζω ότι έχει τραυματιστεί άσχημα.
Κουτσαίνει και έχει άσχημα τραύματα.
Ανησυχώ επειδή υπάρχουν πολλές τίγρεις εδώ
και θα πρέπει να παλέψει ή να φύγει προκειμένου να επιβιώσει.
Γλείφει τις πληγές του
και αν δεν επουλωθούν, θα έχει πρόβλημα,
επειδή υπάρχουν μόνο δύο επιλογές.
Η μία είναι ότι δεν θα μπορεί να κυνηγάει και θα πεθάνει από την πείνα.
Η άλλη επιλογή είναι ότι θα αρχίσει να πιάνει εύκολη λεία, δηλαδή βοοειδή.
Αυτό σημαίνει ότι θα ξεκινήσουν οι διαμάχες ανθρώπων και άγριων ζώων.
Και συνήθως αυτός που βγαίνει ζημιωμένος είναι οι τίγρεις.
Οι δασοφύλακες θα προσέχουν τον τίγρη
και αν θεωρηθεί απαραίτητο, θα τον φέρουν στο καταφύγιο του Ράβι.
Για τον Ράβι, η αύξηση του πληθυσμού σημαίνει και περισσότερα μικρά.
Σήμερα, φροντίζει μια μικρή θηλυκή τίγρη που αποχωρίστηκε τη μητέρα της.
Είναι περίπου πέντε με έξι μηνών.
Όταν την είδαμε ήταν αποσκελετωμένη, αφυδατωμένη και εξαιρετικά αδύναμη.
Γι' αυτό την πήραμε από το πεδίο,
την παρακολουθούμε και θα εντοπίσουμε το θηλυκό,
ώστε το μικρό να είναι με το θηλυκό
και να μείνει στη φύση.
Η περίπτωση με το θηλυκό μικρό θα έχει αίσιο τέλος.
Υπάρχουν καλά νέα για τον Ρ2, τον αιχμάλωτο τίγρη.
Ο Ράβι θα τον στείλει σύντομα στο νέο του σπίτι.
Θα πάει σε έναν από τους μεγαλύτερους ζωολογικούς κήπους στη Ναγκπούρ,
όπου θα μείνει σε ένα κλουβί μαζί με μία θηλυκή τίγρη.
Ρ2.
Ρ2, τι κάνεις;
Μην ανησυχείς,
θα πας σε μεγάλο κλουβί και θα έχεις και θηλυκή παρέα.
Θα περάσεις μια ωραία ζωή.
Γι' αυτό μην ανησυχείς.
Ο Ρ2 είναι τυχερός.
Οι μισές τίγρεις εκτός προστατευμένων περιοχών δεν επιβιώνουν.
Μια θηλυκή τίγρη βρέθηκε νεκρή και μεταφέρθηκε στο κέντρο του Ράβι.
Ο ίδιος επιβεβαιώνει την αιτία θανάτου και προχωράει στην αποτέφρωσή της.
Το τελετουργικό της κηδείας αντανακλά το σεβασμό που χαίρει κάθε τίγρη.
Είναι μια μαύρη μέρα για εμάς.
Χάσαμε μια ενήλικη θηλυκή τίγρη
εξαιτίας ενός τέτοιου απίστευτου λόγου όπως είναι η ηλεκτροπληξία.
Δεν έπρεπε να συμβεί κάτι τέτοιο.
Η ηλεκτροπληξία αποτελεί τη συχνότερη αιτία θανάτου στις τίγρεις.
Συχνά στα χωράφια τοποθετούνται ηλεκτροφόροι φράχτες
για να προστατεύσουν τις σοδειές από τα άγρια ελάφια και τα αγριογούρουνα.
Οι τίγρεις, ωστόσο, δεν βλέπουν τα καλώδια παρά μόνο όταν είναι πολύ αργά.
Μια θηλυκή μπορεί να γεννήσει τέσσερα μικρά σε έναν χρόνο.
Φανταστείτε, λοιπόν, την απώλεια.
Ανάπαυση.
Προσοχή.
Για να μην πεθάνουν περισσότερες τίγρεις στο μέλλον,
η επόμενη γενιά πρέπει να μάθει περισσότερα για εκείνες.
Η Σιτάλ και ο Ρακές ήρθαν σε ένα σχολείο κοντά στο Εθνικό Πάρκο Ταντόμπα.
Είναι εδώ για να μοιραστούν τη γνώση τους για τις τίγρεις με τα παιδιά
και να τους διδάξουν τι να κάνουν αν συναντήσουν μία.
Έχετε δει ποτέ τίγρη;
Ναι.
Τι θα κάνετε αν δείτε μια τίγρη;
Θα τρέξετε;
Αν τρέξετε, θα σας περάσει για λεία.
Πρέπει απλώς να κάνετε φασαρία και να μείνετε ακίνητοι.
Βλέπετε την τίγρη;
Όχι.
Τη βλέπετε; Πού είναι;
Τώρα την είδατε;
Ναι.
- Τι βλέπετε; - Μια τίγρη.
Το έβαλε στα πόδια;
Η Σιτάλ θέλει τα παιδιά να μοιραστούν τις συμβουλές ασφαλείας
με τους φίλους και την οικογένειά τους.
Εμείς το εξηγούμε στα παιδιά στο σχολείο,
κι εκείνα θα το πουν στους γονείς τους.
Έτσι διαδίδεται το μήνυμά μας.
Και άνθρωποι και ζώα ζουν αρμονικά.
Το μάθημα τελειώνει και τα παιδιά πάνε σε ένα υποβαθμισμένο δάσος,
για να φυτέψουν μερικά δέντρα.
Όταν αυτά τα μικρά δέντρα μεγαλώσουν,
τα ζώα θα ξεκουράζονται στη σκιά τους.
Θέλετε να γίνετε κι εσείς δασοφύλακες όπως η Σιτάλ;
Ναι.
- Νιώθετε ωραία που φυτεύετε το δέντρο; - Ναι.
Όταν περνάτε από αυτό το δέντρο, θα θυμάστε ότι το φυτέψατε εσείς.
Μετά από μια εξάμηνη προσπάθεια, ο Μπιλάλ πιάνει επιτέλους τη θηλυκή τίγρη.
Σε λίγο θα συναντήσει τα μοναχικά αρσενικά στο Εθνικό Πάρκο Ναγκζίρα.
Αν ταιριάξει με ένα από τα αρσενικά, θα βοηθήσει στην αύξηση του πληθυσμού.
Δεν θα χρειαστεί να βρει τη δική της περιοχή,
καθώς ακολουθεί την εύκολη οδό και θα μεταφερθεί με αμάξι.
ΚΑΤΑΦΥΓΙΟ ΤΙΓΡΗΣ ΝΑΒΕΓΚΑΟΝ-ΝΑΓΚΖΙΡΑ ΕΙΣΟΔΟΣ ΠΙΤΕΖΑΡΙ
Στο Εθνικό Πάρκο Ναγκζίρα, θα έχει μια μεγάλη έκταση στη διάθεσή της
και είναι πολύ πιθανό να γνωρίσει ένα αρσενικό.
Να έρθουν γρήγορα πέντε ή έξι άτομα. Δεν πρέπει να χάσουμε χρόνο.
Της έχουν χορηγήσει αναισθητικό,
ώστε ο Μπιλάλ και η ομάδα του να της κάνουν ένα τσεκ απ
και να της φορέσουν ένα κολάρο με GPS, πριν την αφήσουν.
Χάρη στο κολάρο ο Μπιλάλ θα παρακολουθεί τις κινήσεις της,
καθώς εκείνη θα εξερευνά τη νέα της περιοχή.
Θα το φοράει τον επόμενο χρόνο
και μετά θα βγει και θα πέσει μόνο του.
Ο Ράβι ο κτηνίατρος εξετάζει την τίγρη
για να βεβαιωθεί ότι είναι έτοιμη ώστε να την αφήσουν ελεύθερη.
Ελέγχουν το βάρος και τις διαστάσεις της
και τα προσθέτουν στη βάση δεδομένων που όλο και μεγαλώνει.
Είναι μικρή. Έχετε δει τα δόντια της.
Είναι κάτασπρα με μια πολύ μικρή χαρακιά,
πράγμα το οποίο δείχνει ότι είναι περίπου δύο χρονών.
Οπότε, βρίσκεται στην ηλικία
που θα έβγαινε για να αναζητήσει την περιοχή της
και έναν σύντροφο και θα μεγάλωνε μόνη τα μικρά της.
Πρώτη φορά πραγματοποιείται ένα τέτοιο πρότζεκτ στην Ινδία
και προσελκύει μεγάλο ενδιαφέρον.
Η τίγρη θα απελευθερωθεί από τον Υπουργό Περιβάλλοντος.
Είναι η τελευταία μέρα, θα λέγαμε ότι είναι η μέρα του γάμου.
Βλέπετε, είναι όλοι χαρούμενοι.
Επειδή θα αφήσουμε τη θηλυκή στην περιοχή με τους αρσενικούς τίγρεις.
Πέντε χρόνια σχεδιασμού καταλήγουν σ' αυτήν τη στιγμή.
Σε δέκα λεπτά, θα την αφήσουν στη φύση.
Ήρθε η ώρα να αφήσουν την τίγρη στο νέο της σπίτι.
Επιτέλους, τα καταφέραμε.
Την είδα να βγαίνει από το κλουβί και θεωρώ ότι είναι χαρούμενη,
διότι θα είναι στη φύση.
Θα είναι παράδεισος για την τίγρη.
Μπορεί να γεννήσει και μικρά τιγράκια, οπότε θα είναι πολύ καλά.
Ελπίζουμε ότι εδώ θα αναπαραχθεί,
θα έχει δική της περιοχή και θα γεννήσει τα μικρά της.
Εδώ θα είναι το σπιτικό της.
Είναι φοβερό συναίσθημα αλλά η πραγματική δουλειά ξεκινάει αύριο,
όταν εκείνη θα αρχίσει την εξερεύνηση μιας πρωτόγνωρης περιοχής για εκείνη.
Τους επόμενους μήνες, ο Μπιλάλ και η ομάδα ακολουθούν παντού την τίγρη.
Ακολουθούν τα σήματα από το κολάρο για να την εντοπίσουν,
αλλά και από το διάστημα,
καταγράφοντας κάθε της κίνηση.
Η τίγρη τα πάει πολύ καλά.
Δεν έχει μπει σε κανένα χωριό.
Και έχει και παρέα.
Έχουν περάσει τέσσερις μήνες κι αυτή η θηλυκή τα πάει τέλεια.
Έχει ορίσει την περιοχή της.
Την έχουν δει πολλές φορές με το αρσενικό.
Οπότε ελπίζουμε ότι θα έχει ήδη ζευγαρώσει μερικές φορές.
Κι επίσης ελπίζουμε ότι τις επόμενες μέρες θα γεννήσει
και θα κάνει μικρά τιγράκια σ' αυτήν τη νέα περιοχή.
Μέχρι στιγμής όλα πάνε καλά.
Η κίνηση στέφθηκε με επιτυχία.
Την επόμενη χρονιά,
τέσσερις ακόμη θηλυκές τίγρεις θα έρθουν εδώ,
για να βοηθήσουν στην ενίσχυση του πληθυσμού.
Πρόκειται για ένα όνειρο που πραγματοποιήθηκε.
Θα συνεχίσουμε να ακολουθούμε αυτές τις τίγρεις στη Ναγκζίρα
και θα παρακολουθούμε πώς θα τα πηγαίνουν στις επόμενα πέντε με δέκα χρόνια.
Ο Ράβι ήρθε στον Ρ2 στο νέο του σπίτι στον Ζωολογικό Κήπο Γκορεγουάντα,
έναν από τους μεγαλύτερους του κόσμου.
Ο Ρ2 έχει έναν τεράστιο οριοθετημένο χώρο στη διάθεσή του,
και σύντομα θα έχει συντροφιά και μια θηλυκή τίγρη.
Είναι ένα πολύ ωραίο πρωινό,
επειδή είμαι πολύ χαρούμενος που βλέπω τον Ρ2.
Έχει 245 στρέμματα στη διάθεσή του.
Ο Ρ2 έχει έναν νέο ρόλο,
ως πρεσβευτής για όλες τις τίγρεις.
Όλοι μπορούν να τον επισκεφθούν.
Και όλοι μπορούν να τον γνωρίσουν.
Αν δείτε μια τίγρη, δεν θα την ξεχάσετε ποτέ.
Είναι τόσο όμορφη, τόσο σαγηνευτική.
Ο Ρ2 μπορεί να μην επιστρέψει στη φύση,
αλλά θα αποτελέσει πηγή έμπνευσης για την επόμενη γενιά,
ώστε να ενδιαφερθεί για το μέλλον του πληθυσμού της τίγρης.
Η Πούτζα και ο Καλιάν θέλουν επίσης να εμπνεύσουν τον κόσμο.
Επισκέπτονται το χωριό κοντά στο Εθνικό Πάρκο Ταντόμπα.
Πολλοί κάτοικοι εδώ έχουν μια συγκεχυμένη εικόνα για τις τίγρεις.
Θεωρούν ότι οι τίγρεις τρώνε ανθρώπους και τους κάνουν κακό.
Η Πούτζα και ο Καλιάν δημιούργησαν μια ταινία μικρού μήκους
που θα προβληθεί για πρώτη φορά.
Έχει συγκεντρωθεί ένα πλήθος 300 ατόμων για την προβολή,
όπως και η δασοφύλακας Σιτάλ και η ομάδα της.
- Γεια σας. - Γεια σας.
Με λένε Πούτζα.
Θα δείτε μια ταινία μικρού μήκους για τις τίγρεις.
Η ταινία είναι ένα μήνυμα από τις τίγρεις.
Θέλετε να την παρακολουθήσετε;
Ναι!
- Ωραία. - Ας ξεκινήσουμε.
Η αφήγηση γίνεται στην τοπική γλώσσα Μαράτι
με αφηγήτρια την ίδια την τίγρη.
Οι μέρες περνούν κι εμείς μεγαλώνουμε και γινόμαστε δυνατότερες.
Για τους χωρικούς,
είναι η πρώτη φορά που βλέπουν εικόνες από την οικογενειακή ζωή της τίγρης.
Θα ακολουθήσουμε τη μαμά στις περιπέτειές της.
Η ταινία δείχνει τα μικρά ενώ βρίσκουν τα πατήματά τους στη ζούγκλα
και τις δυσκολίες που αντιμετωπίζουν καθώς μεγαλώνουν.
Επίσης η ταινία συμβουλεύει τους χωρικούς πώς να παραμείνουν ασφαλείς στο δάσος.
Αν είναι απαραίτητο να μπείτε στο δάσος, να είστε σε ομάδες και να κάνετε φασαρία,
ώστε να ξέρω ότι είστε εκεί και να σας αποφύγω.
Είμαι πραγματικά συγκινημένη.
Κοιτάζω τον κόσμο και βλέπω πόσο τους έχει συνεπάρει το θέαμα.
Ο κόσμος που ήρθε να δει την ταινία, έχει πραγματικά προβλήματα.
Αντιμετωπίζουν τις τίγρεις σε καθημερινή βάση.
Ακόμη και μια ζωή να σώσει αυτή η ταινία, νομίζω ότι βάλαμε το λιθαράκι μας.
Σας ευχαριστούμε που ήρθατε.
Θα τα ξαναπούμε σύντομα. Ευχαριστούμε.
Και το μήνυμα διαδίδεται.
Σε μερικά μέρη, η νέα στάση απέναντι στις τίγρεις φέρνει αναπάντεχες ευκαιρίες.
Ο Μπιλάλ πηγαίνει στο χωριό Αλιζάνζα.
Η συνύπαρξη θα είναι εφικτή μόνο αν είναι οικονομικά προσοδοφόρα
για τους ντόπιους,
οι οποίοι μοιράζονται τον τόπο τους με αυτούς τους μεγάλους θηρευτές.
Αντί να θεωρούν τις τίγρεις εχθρούς τους,
η κοινότητα εδώ τις αγκαλιάζει.
Στο πρώτο πρόγραμμα οικολογικής αποκατάστασης στην Ινδία,
οι αγρότες πληρώνονται για να κρατήσουν τα ζώα τους μακριά από τα βοσκοτόπια.
Η κίνηση αυτή προσελκύει άγρια ζώα
και ταυτόχρονα και τίγρεις,
οι οποίες με τη σειρά τους προσελκύουν τουρίστες.
Υπάρχουν τέσσερις θηλυκές τίγρεις στη ζώνη μας.
Όλες έχουν μικρά τιγράκια.
Ο πατέρας τους είναι ο Τσότα Μάτκα.
Ο Άρβιντ, ξεναγός της περιοχής, βγάζει τα προς το ζην
οργανώνοντας περιπάτους για τους τουρίστες μέσα στη φύση.
ΞΕΝΑΓΗΣΕΙΣ ΤΑΝΤΟΜΠΑ
Μια αλκυόνα!
Ο μικρός οικολογικός ξενώνας προσφέρει εργασία στους ντόπιους.
Κερδίζουμε ένα μικρό εισόδημα και όλοι οι χωρικοί είναι χαρούμενοι.
Δεν κάνουμε κακό στο δάσος
και στο μέλλον, θα το συντηρούμε, επειδή ζούμε απ' αυτό.
Ο Μπιλάλ συνδράμει στο πρόγραμμα από τότε που ξεκίνησε το 2015.
Του αρέσει να βλέπει την αλλαγή στη στάση των ντόπιων απέναντι στα ζώα.
Φανταστείτε όταν εδώ δεν ήταν προστατευμένη περιοχή.
Οι αγρότες προσπαθούσαν να το προστατεύσουν από τα ελάφια.
Έβλεπαν τα ελάφια σαν παράσιτα.
Σήμερα, ο ίδιος αγρότης θέλει να βλέπει ελάφια στη γη του,
επειδή του αποφέρουν χρήματα.
Το τοπίο μετέτρεψε ένα παράσιτο σε μια πηγή εσόδων.
Περισσότερα ελάφια,
σημαίνει περισσότερες τίγρεις.
Σ' αυτό το χωριό, η αύξηση του πληθυσμού της τίγρης αποτελεί ευκαιρία για γιορτή.
Οι τίγρεις αυξάνονται και μαζί μ' αυτές και οι τουρίστες.
Κι αυτό είναι καλό για εμάς.
Βγάζουμε καλά χρήματα.
Πρόκειται για το πρώτο παράδειγμα οικολογικής αποκατάστασης σε χωράφια
κοντά σε μια προστατευμένη περιοχή εδώ στην Ινδία.
Αν τελικά στεφθεί με επιτυχία,
θα υπάρξουν εκατοντάδες φορείς περιβαλλοντικής προστασίας στην Ινδία.
Πίσω στο Μποπάλ, στην περιοχή της αστικής θηλυκής τίγρης,
η Πούτζα και ο Σούμαν ελέγχουν τις στημένες κάμερες.
Θα έρθουμε μετά τη δύση του ήλιου.
Ελπίζουν ότι θα δουν εικόνες από τα πρώτα τιγράκια.
Για να δούμε τι έχουμε.
Ναι.
- Θεέ μου. - Η μητέρα.
Και την ακολουθούν τα μικρά της.
Βγαίνει το πρώτο.
- Φοβερό. - Φοβερό.
Η τίγρης έχει τέσσερα μικρά που είναι ήδη περίπου πέντε μηνών.
Θεέ μου, το ένα μετά το άλλο.
Όλα ξεπροβάλλουν από τον φράχτη.
Ζορίζεται για να βγει. Είναι μεγαλόσωμη.
Ναι, είναι τόσο γλυκιά.
Τους δείχνει πώς να βγαίνουν από το σύρμα.
Δεν είναι συγκινητικό;
Μαθαίνουν πολύ γρήγορα.
Φαίνονται όλα υγιή.
Ναι, χαίρουν άκρας υγείας.
Τι ωραίο πλάνο.
Η τίγρη του Μποπάλ ανατρέφει τη νέα γενιά της αστικής τίγρης.
Τα μικρά μαθαίνουν πώς να προσέχουν στον δρόμο.
Μεγαλώνει αυτά τα τέσσερα μικρά
και τους δείχνει της περιοχή της.
Τα μαθαίνει πού μπορούν να κυνηγάνε.
Πού μπορούν να βρουν νερό.
Τα μαθαίνει πώς να κινούνται στον χώρο.
Πώς να μένουν καμουφλαρισμένα και να μην εκτίθενται στους ανθρώπους.
Τα μαθαίνει πώς να επιβιώνουν στην πόλη.
Μα τι φοβερή μητέρα που είναι.
Οι κάμερες δεν καταγράφουν μόνο τίγρεις.
Το Μποπάλ έχει κάθε λογής μυστικούς κατοίκους.
Υπάρχουν κάποιοι ακανθώδεις γείτονες.
Δεν σέβονται καθόλου τον χώρο του άλλου.
Τη νύχτα όλα τα ζώα μετακινούνται συνεχώς.
Προσπαθούν να φτάσουν στο σπίτι τους πριν την ανατολή.
Καλύτερα να είσαι κοντά στη μαμά.
Μερικά είναι περίεργα από τη φύση τους.
Ειδικά τα νεαρά τιγράκια.
Ουπς.
Τα μικρά θα συνεχίσουν να μαθαίνουν από τη μητέρα τους
μέχρι να έρθει η στιγμή για να βρουν τις δικές τους περιοχές.
Μια μέρα, θα δείχνουν στα δικά τους μικρά πώς να επιβιώνουν κοντά σε μια πόλη
και αυτή η γνώση θα περάσει από γενιά σε γενιά.
Αυτό που θα χρειαστεί η Ινδία στο μέλλον
είναι τίγρεις που προσαρμόζονται σε ανθρώπινο περιβάλλον.
Αυτή εδώ μας δείχνει ότι είναι εφικτό.
Είναι η ελπίδα για το μέλλον.
Μετά από πέντε χρόνια βιντεοσκόπησης,
ήρθε η στιγμή για το συνεργείο να τα μαζέψει και να γυρίσει πίσω.
Φεύγουν γνωρίζοντας ότι οι τίγρεις της Ινδίας αυξάνονται.
Καθώς κινούνται προς τις περιοχές των ανθρώπων,
μερικές τίγρεις αποδεικνύουν ότι μπορούν να ακμάσουν εκεί.
Είναι μια πρόκληση.
Και ανταποκρίνονται μια χαρά.
Τα καταφέρνουν περίφημα στη ζωή τους με τους ανθρώπους.
Οι άνθρωποι παίζουν τον δικό τους ρόλο
για να εξασφαλίσουν ότι αυτή η μοναδική σχέση θα διαρκέσει.
Νομίζω ότι πάντα θα υπάρχει μια θέση στην καρδιά των ανθρώπων
για τη συμβίωσή τους με τις τίγρεις,
τη συμβίωση με αυτά τα μοναδικά σαρκοφάγα.
Υποτιτλισμός: Βερονίκη Κουλιούφα